Pietro Calvi (υποβρύχιο, 1935)

Το ***Pietro Calvi*** ήταν το πρώτο από τα τρία υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (*Regia Marina*) στα μέσα της δεκαετίας του 1930. Πραγματοποίησε περιπολίες στο πλαίσιο της υποστήριξης που παρείχε η Φασιστική Ιταλία στην πλευρά των Εθνικιστών στον Ισπανικό Εμφύλιο Πόλεμο και έλαβε μέρος σε επιχειρήσεις έπειτα από την είσοδο της Ιταλίας στον Β΄ Παγκόσμιο Πόλεμο. Η πορεία του τερματίστηκε στις 14&nbsp;Ιουλίου 1942 οπότε και το βύθισε το βρετανικό πολεμικό πλοίο HMS ''Lulworth''

## Περιγραφή

Τα υποβρύχια της κλάσης *Calvi* ήταν βελτιωμένες και μεγαλύτερων διαστάσεων εκδοχές των υποβρυχίων της προγενέστερης κλάσης *[[Υποβρύχιο κλάσης Balilla|Balilla]]*. Το εκτόπισμά τους 1549&nbsp;t (1525&nbsp;LT) στην επιφάνεια και 2061&nbsp;t (2028&nbsp;LT) σε κατάδυση. Είχαν μήκος 84,3&nbsp;m, πλάτος 7,7&nbsp;m και βύθισμα 5,2&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 77 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντιζελοκινητήρες που μπορούσαν να αποδώσουν έως και 2200&nbsp;bhp. Εν καταδύσει το προωστικό έργο αναλάμβαναν δύο ηλεκτροκινητήρες των 900&nbsp;hp. Μπορούσαν να φθάσουν τους 16,8&nbsp;kn στην επιφάνεια και τους 7,4&nbsp;kn σε κατάδυση. Αντιστοίχως η ακτίνα δράσης ήταν  με ταχύτητα πλεύσης 8&nbsp;kn και  με ταχύτητα πλεύσης 3&nbsp;kn.

Διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ακόμη τέσσερις στην πρύμνη με αναχορηγία 16 τορπιλών. Επίσης διέθεταν δύο πυροβόλα των 120&nbsp;mm με τα οποία μπορούσαν να πλήττουν στόχους όταν ήταν στην επιφάνεια καθώς και δύο δίδυμα πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία
Το *Pietro Calvi* ναυπηγήθηκε στις εγκαταστάσεις της Odero-Terni-Orlando στο Μουτζιάνο (Muggiano) στην περιοχή της Λα Σπέτσια. Οι εργασίες άρχισαν το 1932, καθελκύστηκε την 31η Μαρτίου 1935 και ολοκληρώθηκε το επόμενο έτος.

Μεταξύ 1ης και 17ης&nbsp;Ιανουαρίου 1937 ενώ πραγματοποιούσε περιπολία στο πλαίσιο του Ισπανικού Εμφυλίου προσπάθησε χωρίς επιτυχία να τορπιλίσει τα πλοία *Villa de Madrid* και *Ciudad de Barcelona*. Επίσης βομβάρδισε το λιμάνι της Βαλένθια τη νύχτα 12/13 Ιανουαρίου.

### Β΄ Παγκόσμιος Πόλεμος
Η πρώτη του αποστολή στα χρόνια του Β΄ Παγκοσμίου Πολέμου έγινε στον Ατλαντικό. Απέπλευσε από τη Λιγυρία στις 3&nbsp;Ιουλίου και επέστρεψε στη βάση του στις 6&nbsp;Αυγούστου 1940. Ακολούθησαν συντήρηση και επισκευές στη Λα Σπέτσια και στις 6&nbsp;Οκτωβρίου το *Calvi* άφησε τα ιταλικά νερά για τη δεύτερη έξοδό του στον Ατλαντικό. Έφθασε στο κατεχόμενο από τους Γερμανούς Μπορντώ στις 23&nbsp;Οκτωβρίου. Κατά την τρίτη του περιπολία, μεταξύ 3ης και 31ης Δεκεμβρίου, υπέστη σοβαρές ζημιές εξαιτίας καταιγίδας. Η τέταρτη περιπολία ήταν στην περιοχή των Καναρίων και των Αζορών και διήρκεσε από την 31η&nbsp;Μαρτίου μέχρι της 13&nbsp;Μαΐου 1941. Η πέμπτη επίσης ήταν στην περιοχή των Κανάριων Νήσων. Κατά τη διάρκεια της έκτης περιπολίας του, μεταξύ 7ης και 29ης&nbsp;Δεκεμβρίου, διέσωσε ναυαγούς από το γερμανικό επιδρομικό *[[Ατλαντίς (καταδρομικό)|Atlantis]]* από κοινού με τα υποβρύχια *[[Giuseppe Finzi (υποβρύχιο)|Giuseppe Finzi]]* και *[[Enrico Tazzoli (υποβρύχιο)|Enrico Tazzoli]]*.

Στην έβδομή του αποστολή, μεταξύ 7ης&nbsp;Μαρτίου και 29ης&nbsp;Απριλίου 1942, έδρασε στα ανοικτά της Βραζιλίας. Ήταν η πιο επιτυχημένη του έξοδος διότι κατά τη διάρκειά της βύθισε πέντε από τα έξι συνολικά πλοία της συνολικής του πορείας. Απέπλευσε στις 2 Ιουλίου για την 8η και τελευταία του αποστολή. Στις 14 του ίδιου μήνα το εμβόλισε και βύθισε το βρετανικό HMS ''Lulworth''. Βρετανικά πλοία κατάφεραν να διασώσουν 35 από τα 78 μέλη του πληρώματος ενώ ανάμεσα στους νεκρούς ήταν και ο κυβερνήτης του *Calvi* Πρίμο Λονγκοβάρδο (Primo Longobardo).

## Παραπομπές


## Βιβλιογραφία
* 
* 
* 
* 
* 
* 
* 

Κατηγορία:Υποβρύχια κλάσης Calvi
Κατηγορία:Ιταλικά υποβρύχια του Β΄ Παγκοσμίου Πολέμου